Ալեքսանդրո

Ալեքսանդրո (լրիվ անունը՝ Ալեքսանդրո Բարբոզա Ֆելիզբինո,  , ), բրազիլացի ֆուտբոլիստ, «Պալմեյրաս» ակումբի գրոհային կիսապաշտպան և հարձակվող։

Կենսագրություն 
Եղել է Սալվադորի «Վիտորիա» ակումբի սան։ Պրոֆեսիոնալ կարիերան սկսել է 2000 թվականին այդ նույն թիմում, սակայն նա իր արդյունավետությամբ չէր գոհացնում թիմի ղեկավարությանը և 2003 թվականին վաճառվում է (այդ պահին) B Սերիայի «Սպորտ-Ռեսիֆի» ակումբին։ 2004 թվականի մրցաշրջանի երկրորդ կեսում հանդես է եկել «Պոնտե Պրետու»-ի կազմում և 14 հանդիպումների ընթացքում խփել է 6 գոլ։

Իր սանի մասին հիշել է «Վիտորիա»-ն, և 2005 թվականին նա անցկացրել է իր առաջին, իսկապես ուժեղ մրցաշրջանը՝ Բրազիլիայի առաջնության B Սերիայի 20 հանդիպումներում թիմի համար խփելով 13 գոլ։

Հարձակվողով հետաքրքրվել է A Սերիայի «Կրուզեյրո» ակումբը, որը բավականին արագ գնեց ֆուտբոլիստի նկատմամբ իրավունքը։ 2006 թվականի սկզբին Ալեքսանդրոյին վիճակված չէր խաղալ «աղվեսների» (ակումբի մականունը) հետ, քանի որ հիմնական կազմում այդ տեղը տրվել էր Էլբերին, ով խաղում էր իր կարիերայի վերջին մրցաշրջանը։ Սակայն ավելի ուշ նա բավականին լավ համալրեց թիմի կազմը և առաջնության 18 խաղերում դարձավ 11 գոլ հեղինակ։ Օգոստոսին մարզիկը վարձակալվեց պորտուգալական «Սպորթինգ»-ի կողմից։ Պորտուգալիայում անցկացրած մեկ մրցաշրջանի ընթացքում Ալեքսանդրոն աչքի ընկավ 8 գոլով։ Վերադառնալով Բրազիլիա՝ շարունակեց գոլեր խփել բավականին տպավորիչ կայունությամբ՝ A Սերիայի 13 մրցախաղերում՝ 10 գոլ։ 2006-2007 թվականների ընթացքում «Կրուզեյրո»-ի կազմում 45 հանդիպումներում խփել է 24 գոլեր։

2008 թվականին տեղի ունեցավ Ալեքսանդրոյի փոխադրվելը Արաբական Միացյալ Էմիրաթների առաջնության ակումբ, ինչը ֆուտբոլային հանրությանը հուսահատեցնող քայլ էր։ Բարեբախտաբար, այս անբացատրելի «ճամփորդությունը» երկար չտևեց, և արդեն 2009 թվականի սկզբին հարձակվողին ձեռք բերեց Հարավային Ամերիկայի Գավաթի գործող չեմպիոն «Ինտերնացիոնալ»-ը։ Հունվարի 28-ին մարզիկը պաշտոնապես ընդգրկվեց թիմի կազմի մեջ։ 2009 թվականի մրցաշրջանը Ալեքսանդրոն բարձրագույն մակարդակով անցկացրեց՝ Բրազիլիայի առաջնությունում 25 հանդիպումներում՝ 14 գոլ, իսկ ընդհանուր առմամբ՝ 35 գոլ հօգուտ «Ինտեր»-ի՝ թիմի բոլոր 70 հանդիպումների ընթացքում։

2011 թվականին տեղափոխվեց «Վասկո դե Գամա», ուր առաջին իսկ սեզոնում դարձավ Բրազիլիայի Գավաթի հաղթող։ 2013 թվականին «ծովակալները» ֆինանսական դժվարությունների պատճառով ստիպված էին իրենց գրոհային առաջնորդին վաճառել «Ատլետիկո Մինեյրո»-ին։ «Գալոս»-ի հետ միասին Ալեքսանդրոն դարձավ Լիբերտադորեսի Գավաթի հաղթողը։

2014 թվականից հանդես է գալիս «Ֆլամենգո»-ի կազմում։

Ընտանիք 
Ալեքսանդրոն նախկինում հայտնի մարզիկ և «Կուրիտիբայի» կապիտան Ռեյնալդո Ֆելիզբինոյի՝ Բրազիլիայի 1985 թվականի չեմպիոնի (հանդես է եկել նաև «Ֆլումինենս»-ի կազմում), որդին է։ Ալեքսանդրոյի հարազատ եղբայրը՝ Ռիշարլիսոն է. խաղում է «Սան Պաուլու»-ի կազմում. Բրազիլիայի եռակի չեմպիոն է, Բրազիլիայի հավաքականի մարզիկ։ Բացի դա, Ալեքսանդրոն և Ռիշարլիսոնը Պորտուգալիայի հավաքականի նախկին մարզիկ Դեկուի աներորդիներն են։

Տիտղոսներ և ձեռքբերումներ 

 Բրազիլիայի Գավաթի հաղթող (1)։ 2011
 Պորտուգալիայի Գավաթի հաղթող (1)։ 2007
 Գաուշուի Լիգա (1)։ 2009
 Մինեյրոյի Լիգա (2)։ 2006, 2013
 Բաիյանոյի Լիգա (4)։ 2000, 2002, 2003, 2005
 Բրազիլիայի հյուսիս-արևելքի Գավաթ (1)։ 1999 *

Լիբերտադորեսի Գավաթ (2)։ 2010, 2013

 Suruga Bank Գավաթ (1)։ 2009

Ծանոթագրություններ

Արտաքին հղումներ 
 Պրոֆիլը Guardian կայքում 
 Պրոֆիլը footballdatabase կայքում

1981 ծնունդներ
Փետրվարի 4 ծնունդներ
Բրազիլացի ֆուտբոլիստներ
Ֆուտբոլի հարձակվողներ